Den Nord-Cimbriske Tilskuer, 1826-05-05
Udenlandsk. Grækerland. En Beretning fra Venedig fortæller: "Et Skib fra Corfu" hedder det, har i Breve af 29de Marts medbragt følgende for Grækerne gunstige Efterretninger: Efterat Mesolongis Besætning atter med Berømmelse havde afslaaet Jbrahim Paschas sidste heftige Storm (den 19de) skal denne Tyrkehøvding have forsøgt at tage sin Tilflugt til Bestikkelser, og tilbudet Besætningen 1 Million haarde Dalere og fri Afmarsch. Men med Foragt blev dette Forslag tilbageviist, og nu rustede sig Asiaterne og deres skjændige franske Medhielpere til en ny Storm, som fandt Sted, den 25de Marts. Jbrahim stillede sig selv i Spidsen for sine Tropper; Grækerne maatte give efter for hans heftige Angreb, allerede vare Tyrkerne trængte ind i Staden og Jbrahim selv naaet til Pladsen delle Dogane; da samlede Mesolongis tappre Forsvarere endnu engang al deres Standhaftighed og anfaldt de Vantroende med et fortvivlet Heltemod, saa at disse med stort Tab bleve trængte tilbage og forfulgte langt paa hiin Side af deres Leir. Under disse Omstændigheder har Jbrahim, underrettet om, at Goura og Fab vier vare i Anmarsch, holdt det for raadeligst at drage tilbage til Morea og blot lade et lidet Observations-Corps blive tilbage, saa at Mesolongis Beleiring nu er at ansee som ophævet og indskrænket til en simpel Blokade. Jbrahim skal selv være saaret, og blandt de Døde har man fundet en fornem Tyrk, hvis Belte var riigt befaaet med Juveler og Perler; men ved Efterretningens Afgang vidste man endnu ikke rigtig hvem det egentlig var. Den 14de Marts har den østerrigske Corvette Caroline, i Nærheden af Cerigo, efter en kort Fægtning, taget og til Smyrna opbragt en Spezziot-Skonnert paa 14 Kanoner og 70 Mands Besætning. Den havde bortsnappet to østerrigske Koffardieskibe. J Nærheden af Syra har ligeledes den franske Goelette Estafette havt en drøi Dyst at bestaae med to græske Krigsskibe, som vilde visitere en Convoi af østerrigske og franske Kjøbmandskibe. Paa den Ene af de græske Corfarer blev Masterne skudt bort, og den Anden sloges paa Flugten. Da Jnsurgenternes Capere krydse endog tæt udenfor Dardanellerne, saa lader Porten, hvis øvrige Flaade deels ligger for Mesolongi, deels i Lepanto-Bugten, med fordoblet Jver arbeide paa en ny Eskadres Udrusining. Denne kommer til at bestaae af 4 Tredækkere, 1 raseret Linieskib, 4 Fregatter og 24 Corvetter og Brigger. Jbrahim Bey er udnævnt til Commandeur for denne Expedition og de Tropper, der skal indskibes paa Samme. Den russiske Armee i Bessarabien skal have faaet Ordre til at holde sig marschfærdig; og det keiserlige russiske, Manifest til Porten vil, i Følge Berlinerbladene, med det allerførste kunne ventes.) Spanien. J Aranjuez, hvorhen Kongen nylig igjen var vendt tilbage, er den 9de April forefalden en frygtelig Massacre imellem Schveizer-Tropperne og Spaniolerne. Endnu har man ingen fuldstændig Beretning om disse Optrin, hvorunder der mennes at en strafværdig Plan har lagt skjult: at benytte den almindelige Forvirring til at aftvinge Kongen en Tronfrasigelses-Act. Under Tumulten, som skal have kostet over 30 Schveizer-Soldater Livet, blev der raabt: "Leve Carl V., leve Jnqvisitionen, Ned med Politiet!" Kongen skal være findet at vende tilbage igjen til Madrid, hvor slige forræderske Planer synes mindre udførlige. Da en Coureer og Aftenen indtraf til Madrid med Efterretning om disse Begivenheder, blev hele Sarnisonen strax kaldt under Gevær og alle Vagter fordoblet; thi man befrygtede, at der ellers ogsaa her maatte skee Overfald paa de saa forhadte Schveizer-Tropper, og Patrouiller gjennemstreifede derfor hele Natten Gaderne. Man kan forestille sig Madridernes Angst, der for Størstedelen ikke kjendte Anledningen til disse saa paafaldende Forsigtighedsregler. Tillige afmarscherede strax et Troppe-Detaschement, med behørigt Artillerie, til Aranjues. Flere Geistlige af Stand skulle der være arresterede.